Viborger Samler, 1838-02-03
Jmod denne farlige Børne=Sygdom er i denne Egn ble ret anvendt et simpelt Middel med tilsyneladende Held. Naar et Barn blev angrebet af Hæshed, Hoste og Besværlighed med Aandedrættet, som lode befrygte denne Sygdom, holdt man det inde og helst i Sengen, og gav det flittigt lunkne men ikke hidsige Drikke helst Havre- eller Bygsuppe, iførte det ogsaa, om fornødent, varmere Klæder, saasom Brystdug, varmere Sokker og desl., og anvendte derhos følgende simple Middel: Over det syge Barn udbreder man et Lagen, hvorunder anbringes en Skaal eller et Fad fuldt af nylig iskjænket varm Hyldethee. Den varme Damp heraf opfylder da snart det indskrænkede Rum, hvori Barnet under Lagnet befinder sig, og denne milde og varme Jndaandning kommer saaledes i umiddelbar Berørelse med de forkjølede og betændte indvortes Dele, og synes herpaa at udøve en meget velgjørende Virkning, idet disse vederqvæges ved den milde aromatiske Varme. Slimen fortynder sig og opkastes undertiden i betydelig Mængde ved en let Hoste, og Forkjølelsen antager en gunstigere Beskaffenhed, som undertiden tilkjendegiver sig ved, at den Syge kommer til at nyse; Aandedrættet bliver lettere, og Sygdommen forsvinder lidt efter lidt, som en sædvanlig godartet Forkjølelse. Det ansees nødvendigt, at et voxent Menneske befinder sig under Lagnet tilligemed Barnet, for at iagttage, at Heden ikke bliver alt for stærk, i hvilket Tilfælde man lader Dampen have lidt Afgang eller hæver Lagnet noget mere. Naar Barnet ikke vel taaler den varme Luft længere, saasom efter 5 a 10 Minutter, ophører man dermed for denne Gang, men kan derefter gjentage samme saa ofte, det findes fornødent, hver Qvarteer eller halve Time, Naturligviis bør Barnet vogtes vel for Træk og Kuld, og selv i de første Dage efter Helbredelsen bør mani saa Henseende være forsigtig. *) Umiddelbart efterat Holdedampen er brugt, er det vel nødvendigt, at Barnet forbliver i Sengen eller Vuggen, da Sveden gjerne vedbliver noget derefter at bryde frem, og selve Anvendelsen af Dampen gaaer vel ogsaa lettest for sig, naar Barnet ligger tilsengs, ja skeer tidt allerlettest, naar Barnet sover. Det voxne Menneske, som tilligemed Barnet har indaandet Dampen, bør naturligviis ogsaa vogte sig for at komme snart i Kuld eller Træk, eftersom jo ogsaa dette er bragt i en hedere Tilstand, end den sædvanlige. Forældre, som selv tidligere havde mistet Børn af denne Sygdom, have anvendt dette Middel paa Børn, om hvilke c) Naar Børn derimod ere friske, gives vist intet tjenligere physisk Mid det saavel til at styrke Brystet som det hele Legeme, end idelig om Dagen at færdes i den frie Luft. de vare overbeviiste, at de vare angrebne af samme Sygdom, og have befundet dette Middel høist velgjørende. Nogle af vore saare fortjente Læger ere blevne raadspurgte angaaende dette Middel, Nogle af disse have anseet Middelet som vigtigt; Alle have de erklæret dets Anvendelse aldeles uskadeligt. Som Exempel paa Middelets Anvendelse anføres: Et Barn, 7 Aar gammelt, opvaagnede om Natten, uventet overfaldet af en høist rue Hoste. Aandedrættet var saa forhindret, at det næppe kunde, stærkt beængstet, sige: "jeg kan ikke faae min Aande." Midlet blev anvendt, og Barnet kunde selv bevidne, hvor godt det løsnede Betændelsen. Man forsøgte ogsaa Ædikedamp, ved at blande Ædike i hedt Vand, men Hyldedampen fandtes langt bedre. Andre Børn vare lidt efter lidt blevne angrebne af Sygdommen, og hos disse gjorde Midlet den samme Tjeneste, at løsne Slimen og formilde Betændelsen. Ubesindigt vilde det jo imidlertid være, om man formedelst dette Middel vilde ansee sig fuldkommen betrygget for en saa farlig Sygdoms Magt. Den gamle Regel, at søge en duelig Læge snarest muligt, naar der er Frygt for denne Sygdom, maa atter ved denne Leilighed bringes i Minde, men indtil dette kan skee, troer jeg, at ovenbeskrevne Forhold fuldkomment fortjener at anbefales, og at samme ofte vil tjene til at formilde eller hæve Sygdommen. Ulvborg Præstegaard, d. 23de Januar 1838. G. Krarup. Da den ærede Forfatter har viist den Opmærksomhed at sende mig dette Stykke til Gjennemsyn forinden dets Bekjendtgjørelse, saa vil jeg ikke undlade at bemærke, at anførte Middel sikkerligen fortjener Opmærksomhed og Anbefaling i Sygdommens Begyndelse. Kun sætte man ikke saa megen Liid dertil, at man derved forspilder Tiden til at søge Kyndiges Raad. Ogsaa vil jeg tilføie, at man vistnok vanskeligen undgaaer, om og ved Dampen alene, at gjøre Leiet fugtigt og vaadt og saaledes letteligen udsætter Barnet for Forkjølelse, hvorfor jeg vilde tilraade at have en anden opvarmet Seng i Beredskab, hvori Barnet, som førend Dampningen ganske er afklædt, strax efter kan henflyttes indsvøbt i et tyndt uldent Stykke, i hvilket det bliver liggende, indtil det atter kommer i Dampen. Thi det er ikke alene Jndaandningen af de varme Dampe, der skal hjælpe, men det er tillige det almindelige samtidige Dampbad, hvorved hele Legemet komme i Sved. Viborg, den 29de Januar 1838. Lind, Stitsphysicus og Justitsraad.